饒娥廟祀神歌  其三
作者：馬廷鸞
朝代：宋

paragraphs: 自我天覆，雲之油油。
大田多稼兮，屯膏是憂。
雄虹朝隮兮，雌霓夕虬。
觸石兮通氣，雷車兮電幟。
雨甚至兮，神哉沛農。
有成功兮，懷雞黍之招邀。
士未失職兮，冀鵬鯤之扶摇。
錫之豐歲兮，俾爾餘饒。
報以修程兮，匪我宣驕。
揚桴兮拊鼓，餞飈游兮遠渚。
欲少留此靈瑣兮，日忽忽其將暮。
祝娥之來下兮，慰我士民于終古。